Andrew Darwis

Andrew Darwis (lahèr 20 Juli 1979) panèka pamaddhek komunitas daring palèng rajâ è  Indonèsia, Kaskus. Andrew samangkèn ajabat dhâddhi Founder & Chief Community Officer (CCO) PT Darta Mèdia Indonèsia (Kaskus) bân sè anḍi' (owner) Kaskus Network lèbât PT Darta Mèdia Indonèsia.

 Kaoḍi'ân awwâl 
Lahèr mènangka pottra kaduwâ' ḍâri empa' satarètanan,Endah, Alberthiene (2013). Ken & Kaskus: Cerita Sukses di Usia Muda. Jakarta: Gramedia Pustaka Utama. ISBN 9792291415. kaca 112 Andrew anḍi' sèttong kaka' lakè', sèttong alè' lakè' bân sèttong alè' binè'.Endah, Alberthiene (2013). Ken & Kaskus: Cerita Sukses di Usia Muda. Jakarta: Gramedia Pustaka Utama. ISBN 9792291415. kaca 117 Eppa'na panèka ahli èlèktronika sè alako è perusahaan pipa. Sejjhâk ghi' kènè', salèrana lèbur amain radio bân kas-pakakas èlèktronik laènna.Endah, Alberthiene (2013). Ken & Kaskus: Cerita Sukses di Usia Muda. Jakarta: Gramedia Pustaka Utama. ISBN 9792291415. kaca 110 Awwâlla, salèrana panèka ana' sè krèatif, bânnya' kanca bân ta' cengkal. Tapè sejjhâk ta' ongghâ kellas ka kellas ennem, salèrana aobâ dhâddhi minder, notop abâ' dhibi', bân ghun akanca sareng sakoni' orèng, tapè cokop akrab, ḍuwâ' ḍâri kancana panèka Ronald Stephanus bân Budy Dharmawan.

È darsawarsa 90-an, bâkto aomor remaja, salèrana molaè onèng internèt.Endah, Alberthiene (2013). Ken & Kaskus: Cerita Sukses di Usia Muda. Jakarta: Gramedia Pustaka Utama. ISBN 9792291415. kaca 113 È taon 1997, Andrew ampon aghâbây sèttong situs web pribadi. Tapè polana ghi' ngangghuy internèt ḍâri sambhungan tèlèpon, èbhuna sempet dhuka polana tangghungan biaya tèlèpon akhèr bulân cè' bânnya'na. 

Sasuwai bân pangaterrona, Andrew adaftar ka Univèrsitas Bina Nusantara otabâ Binus Jurusan Tèknik Informatika. Polana salèrana aktif è dhunnya maya, sèttong perusahaan pangolah data è Menteng matabâr kalakowan saèngghâ internèt bân tèlèpon èbâjâraghi sareng perusahaan.Endah, Alberthiene (2013). Ken & Kaskus: Cerita Sukses di Usia Muda. Jakarta: Gramedia Pustaka Utama. ISBN 9792291415. kaca 114

Tabârân laènna èkaollè dâri om-ma sè anḍi' perusahaan mèbel mènta èghâbâyaghi situs web ka Andrew ghâbây apromosi produk-produk-ghâ. Andrew lajhu aola data bân foto-fotona mèbel produksi om-ma bân nyoson situs web sè lèbur. Saellana ghânèka, salèrana èberri' sèttong amplop sè aèssè pèssè sapolo juta ropèya bânnya'na.Endah, Alberthiene (2013). Ken & Kaskus: Cerita Sukses di Usia Muda. Jakarta: Gramedia Pustaka Utama. ISBN 9792291415. kaca 115

 Pendidikan 

 SD: Tarakanita Pluit Jakarta
 SMP: Tarakanita Pluit Jakarta
 SMA: Gandhi National School, Ancol, Jakarta, 1998
 Univèrsitas: Tèknik Informatika, Univèrsitas Bina Nusantara, 1998
 Univèrsitas: Multimedia & Web Design, Art Institute of Seattle, 1999 - 2003
 Univèrsitas: Master of Computer Science, City University, Seattle. 2004 - 2006

 Karir 

 Alako satengnga bâkto web desain è kemana.com bân indotradezone.com (1998)
 Web desainer Thor Loki, Seattle, Amèrika Serikat (2003 - 2006)
 Web desainer lyrics.com, Seattle, Amèrika Serikat (2007 - 2008)
 Pamaddhek & CTO Kaskus (1999 -samangkèn)

 Sombher-sombher